Diari Oficial de la Generalitat Valenciana


Sumari del DOGV 6629, del 13-10-2011 (2011/10750)

ACORD del 13 de setembre de 2011, pel qual es deleguen les funcions d'autorització del pagament de fons FEAGA entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6629

Data del DOGV
:   13-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10920


Data del document
:   13-09-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Acord

Anàlisi jurídica

 Descriptors 

:   * delegació de poders
    * ajuda a l'agricultura

ACORD del 13 de setembre de 2011, pel qual es deleguen les funcions d'autorització del pagament de fons FEAGA entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua. [2011/10754]  
Reunits  
  
Davant de Maritina Hernández Miñana, presidenta de l'Agència Valenciana de Foment i Garantia Agrària.  
D'una banda, Amparo Montoro Blasco, subsecretària de la Conselleria d'Agricultura, Pesca, Alimentació i Aigua, càrrec per al qual va ser nomenada per Decret 76/2011, de 24 de juny, del Consell (DOCV núm. 6552, de 27.06.2011), en la seua condició de directora de l'organisme pagador, segons l'article 3.2 del Decret 124/2006, de 8 de setembre, del Consell, pel qual es designa organisme pagador de les despeses corresponents a la política agrícola comuna a la Comunitat Valenciana i s'establix la seua organització i funcionament (DOGV núm. 5344, de 12.09.2006), i l'article 13.1 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia, en la redacció feta pel Decret 118/2008, d'1 d'agost, del Consell (DOCV núm. 5821, de 5 d'agost).  
  
D'altra banda, Manuel Lainez Andrés, director general de Producció Agrària i Ramaderia, en virtut del Decret 76/2011, de 24 de juny, del Consell (DOCV núm. 6552, de 27.06.2011), i Marta Valsangiacomo Gil, directora general d'Empreses Agroalimentàries i Desenvolupament Rural, en virtut del Decret 76/2011, de 24 de juny, del Consell (DOCV núm. 6552, de 27.06.2011).  
Actuen tots conforme a les atribucions que els conferix en el Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua (DOCV núm. 6602, de 06.09.2011).  
Es reconeixen la competència suficient per atorgar este acord, i a este efecte  
  
Exposen  
  
Primer  
Que el Reglament (CE) 885/2006, de 21 de juny, de la Comissió, i el Reglament (CE) 1290/2005, de 17 de maig, del Consell, relatius a l'autorització d'organismes pagadors i altres òrgans, i a la liquidació de comptes del FEAGA i del FEADER, i al finançament de la política agrícola comuna, respectivament, preveuen una sèrie de requisits que han de complir els organismes pagadors pel que fa a la liquidació de comptes.  
  
Concretament, en l'annex I del Reglament (CE) 885/2006, s'establixen els criteris d'autorització referits a: "1. Entorn interior, 2. Activitats de control, 3. Informació i comunicació, 4. Seguiment", que han de complir els organismes pagadors perquè puguen actuar com a tals.  
  
En l'apartat c, "Delegació", dins del punt "1. Entorn interior", de l'esmentat annex, s'establix de conformitat amb allò que es disposa en l'article 6, apartat 1, del Reglament (CE) 1290/2005, que l'Organisme Pagador pot delegar qualsevol de les seues funcions principals excepte la relativa a l'execució del pagament.  
  
Segon  
Que en el Decret 113/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Agricultura, Pesca, Alimentació i Aigua, s'establixen com a òrgans directius d'esta, entre altres, els següents:  
- Direcció General de Producció Agrària i Ramaderia.  
- Direcció General d'Empreses Agroalimentàries i Desenvolupament Rural.  
  
Tercer  
Que en el Decret 124/2006, de 8 de setembre, del Consell, pel qual es designa Organisme Pagador de les despeses corresponents a la política agrícola comuna a la Comunitat Valenciana i s'establix la seua organització i funcionament (DOGV núm. 5344, de 12.09.2006), designa en l'article 3 l'Agència Valenciana de Foment i Garantia Agrària com a organisme pagador de les ajudes del Fons Europeu de Garantia Agrària (FEAGA).  
Que de conformitat amb allò que es preveu en l'article 6, del Decret 124/2006, de 8 de setembre, del Consell (DOGV núm. 5344, de 12.09.2006), les funcions d'autorització dels pagaments en l'organisme pagador i la declaració de fiabilitat corresponen al/la director/a de l'Agència Valenciana de Foment i Garantia Agrària, i podrà delegar l'exercici d'esta competència en els termes que s'establixen en l'article 6, apartat 1, del Reglament (CE) 1290/2005.  
  
Quart  
Mitjançant l'Acord de 23 de març de 2009 (DOCV núm. 6048, de 02.07.2009), es van delegar les funcions d'autorització del pagament dels fons FEAGA entre l'Agència Valenciana de Foment i Garantia Agrària, en la seua condició d'organisme pagador, i diferents òrgans administratius de la Conselleria d'Agricultura, Pesca i Alimentació.  
  
  
Quint  
Que en el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, es reforma l'organització bàsica de l'administració Autonòmica Valenciana.   
Així mateix, en el Decret 75/2011, de 24 de juny, del Consell, en la seua redacció feta pel Decret 89/2011, del Consell, s'establix l'estructura orgànica bàsica de la Presidència i de les conselleries.  
Estes modificacions impliquen una reorganització que requerix la firma d'un nou acord de delegació entre l'organisme pagador i els nous centres directius de la Generalitat amb competències en la gestió de mesures finançades pel Fons Europeu de Garantia Agrària (FEAGA).  
  
  
Sext  
Tenint en compte l'anteriorment exposat, les parts subscriuen este acord i s'atenen a les clàusules següents:  
  
Clàusules  
  
Primera  
L'Agència Valenciana de Foment i Garantia Agrària, en la seua condició d'Organisme Pagador, i en la forma i les condicions que s'hi establixen, delega en els òrgans que es detallen a continuació i per a les línies d'ajuda, que dins de l'àmbit de les seues competències es financen a càrrec del Fons Europeu de Garantia Agrària (FEAGA), així com per a aquelles línies que en el marc de la política agrícola comuna (PAC) puguen aprovar-se finançades a càrrec del Fons Europeu de Garantia Agrària (FEAGA), les funcions d'autorització de pagaments, així com la pràctica de les inspeccions de control, necessàries per a verificar la realitat dels fets que servixen de base als pagaments, de conformitat amb la legislació sectorial de la Unió Europea.  
I. Direcció general amb competències en matèria d'investigació agrària, experimentació, capacitació i transferència tecnològica, política agrària comuna, competitivitat de la producció agrària, protecció agroalimentària i ramaderia.  
II. Direcció general amb competències en matèria d'augment del valor afegit dels productes agrícoles, ramaders i forestals, empreses agroalimentàries, cooperativisme agrari, comercialització, estratègia territorial rural i estructures agràries.  
  
Segona  
Els òrgans esmentats en la clàusula anterior, en la condició d'òrgans delegats, han de disposar d'estructura organitzativa, mitjans personals i materials, procediments escrits amb les funcions i les responsabilitats dels seus efectius, adequada i suficient per a atendre les funcions delegades.  
Estos requisits han de documentar-los i informar-los els òrgans delegats al director de l'organisme pagador i han d'indicar que es disposa d'estos.  
En la gestió de les mesures, l'òrgan delegat ha d'observar els procediments legalment establits, de manera que s'oferisquen garanties suficients de compliment de la legislació aplicable de caràcter general, i s'ha de sol·licitar, a este efecte, a l'òrgan competent en cada cas, tots els informes que siguen preceptius en virtut de disposició legal.  
Tercera  
Els òrgans delegats dins del termini establit per al pagament de cada una de les línies d'ajuda i, en tot cas, amb antelació suficient a la data establida, han de remetre a l'organisme pagador l'informe dels controls efectuats segons la normativa aplicable, necessaris i previs al pagament.  
L'informe, que serà firmat per la persona que designe el/la director/a general, com a òrgan delegat, ha de comprendre els punts següents:  
  
- Relació detallada dels expedients autoritzats al pagament.  
- Llistat de controls realitzats, administratius, de camp i, si s'escau, de condicionalitat i d'obres sobre inversions, cal descriure la forma en què s'han dut a terme.  
- Indicació del fet que els controls efectuats han sigut supervisats per tècnics del mateix rang o d'un rang superior jeràrquic i, en particular, que els documents de control tenen la conformitat del superior jeràrquic del tècnic que ha efectuat el treball, i s'hi indicaran les mesures de supervisió utilitzades.  
- Indicació dels mètodes de mostratge utilitzats i, si és procedent, els criteris de risc utilitzats en la selecció d'expedients sotmesos a control, l'abast i les limitacions observades en l'execució dels controls.  
  
- Criteris utilitzats en la selecció de projectes, d'acord amb la legislació aplicable de caràcter general, i compliment de les normes relatives a la contractació pública i legislació mediambiental.  
- Mesures preses en relació amb les discrepàncies i irregularitats detectades.  
- Indicació de compliment de les obligacions establides per la normativa sectorial reguladora de l'ajuda, i s'esmentaran els reglaments i, així mateix, els criteris d'autorització que s'establixen en el Reglament (CE) 885/2006.  
- Normativa o procediments escrits (manuals de procediment) que té establits l'òrgan delegat pel qual es definixen les responsabilitats i obligacions de contractació, gestió, control i autorització de les ajudes.  
  
- S'informarà, si s'escau, de les garanties constituïdes a favor de l'Organisme Pagador.  
- S'informarà del fet que tota la documentació generada per a autoritzar el pagament està accessible i es troba identificada, i s'esmentarà la seua ubicació en l'òrgan delegat.  
  
Quarta  
L'òrgan delegat ha d'emetre i unir a l'informe esmentat en la clàusula tercera, el certificat d'admissibilitat en què es farà constar que les sol·licituds informades tenen totes les condicions per a ordenar el seu pagament.  
El/la directora/a general, com a òrgan delegat, una vegada constatat l'anterior, resoldrà l'autorització del pagament, que ha d'incloure el certificat d'admissibilitat esmentat en el paràgraf precedent, així com la quantitat econòmica que ha de ser abonada al sol·licitant de conformitat amb la legislació comunitària.  
  
Quinta  
L'òrgan delegat ha de remetre al/la director/a de l'Organisme Pagador l'autorització del pagament esmentat en la clàusula quarta i ha d'adjuntar-hi:  
- Certificat d'admissibilitat del titular de l'òrgan delegat en els termes exposats en la clàusula quarta.  
- Informe del centre gestor responsable de la línia en els termes exposats en la clàusula tercera.  
- Fitxer informàtic o suport electrònic amb totes les dades de les sol·licituds autoritzades al pagament.  
  
Sexta  
Així mateix, l'òrgan delegat ha de remetre al/la director/a de l'Organisme Pagador:  
- Informació mensual en suport electrònic, amb les dades relatives als requeriments de pagament exigits per la Comissió, amb els pagaments que es realitzaran en este període.  
- Relació de propostes d'obertura de procediments de cada un dels pagaments que no siga procedent realitzar o siguen pagaments indeguts.  
Anualment, han de remetre:  
- Manual de procediment.  
- Memòria dels controls realitzats, en els casos que siga procedent segons la normativa aplicable.  
- Estadístiques de control exigides per la legislació comunitària.  
- Proposta de pla de control.  
  
Sèptima  
L'òrgan delegat conservarà i custodiarà tota la documentació relativa a les sol·licituds d'ajuda i als controls efectuats, ja siga en paper o en format electrònic, degudament registrada i localitzada, segons els procediments que establix l'Organisme Pagador.  
  
Octava  
S'autoritza l'accés als documents relatius a les sol·licituds, expedients i controls efectuats, a les persones i òrgans que tinguen dret a inspeccionar-los i, en particular, als següents:  
- Servicis responsables de tramitar el pagament de les sol·licituds.   
- Servici d'Auditoria Interna.  
- Funcionaris de la Unió Europea.  
  
Novena  
S'autoritza a l'Organisme Pagador perquè, a través del seu Servici d'Auditoria Interna, verifique que l'òrgan delegat complix les obligacions i els requisits exigits per a la formalització de la delegació acordada, de conformitat amb allò que s'establix en l'epígraf VI, de l'apartat c, "Delegació", del criteri d'autorització "1. Entorn interior", del Reglament (CE) 885/2006, de la Comissió.  
  
Deu  
Correspon a l'òrgan delegat realitzar l'inici, la instrucció i la resolució dels expedients de recuperació de pagaments indeguts, així com la seua recaptació en període voluntari, i ha de facilitar la informació que a este efecte li requerisca l'Organisme Pagador.  
  
Onze  
Correspon a l'Organisme Pagador la inclusió en el Registre de Deutors la seua posterior declaració a la Unió Europea, dels beneficiaris que siguen subjectes dels expedients esmentats en la clàusula anterior, en els termes establits en la legislació comunitària.  
Igualment li correspon la seua comunicació a l'Oficina Europea de Lluita contra el Frau (OLAF), en els supòsits que siga procedent, de conformitat amb allò que es preveu en el reglament relatiu a la comunicació i el seguiment d'irregularitats.  
  
Dotze  
En tot allò que no es preveu en este acord, s'aplicaran reglaments comunitaris propis de la matèria de què es tracte, en concordança amb el Reglament (CE) 885/2006, de la Comissió, i la normativa que regule les ajudes cofinançades.  
  
Tretze  
Este acord tindrà efectes a partir del 13 de setembre de 2011, i deixarà sense efecte l'Acord de 23 de març de 2009, pel qual es deleguen les funcions d'autorització del pagament de fons FEAGA entre l'Organisme Pagador i els diferents òrgans administratius de la Conselleria d'Agricultura, Pesca i Alimentació.  
I en prova de conformitat i per a la deguda constància de tot allò que s'ha convingut, es firma este acord, en un únic exemplar, en el lloc i data indicats en l'encapçalament.  
  
València, 13 de setembre de 2011  
  
La consellera d'Agricultura, Pesca, Alimentació i Aigua: Maritina Hernández Miñana   
  
La directora de l'Organisme Pagador: Amparo Montoro Blasco  
  
El director general de Producció Agrària i Ramaderia: Manuel Lainez Andrés   
  
La directora general d'Empreses Agroalimentàries i Desenvolupament Rural: Marta Valsangiacomo Gil